23.5.2023.
LV
Eiropas Savienības Oficiālais Vēstnesis
L 135/81
m) 4.1. punkta f) apakšpunktu aizstāj ar šādu: “f) attiecībā uz jautājumu skaitu jāievēro princips, ka jābūt vismaz vienam jautājumam pret apmācības stundu.
Jautājumu skaits par katru atsevišķu nodaļu un līmeni ir proporcionāls: — faktiskajam to apmācības stundu skaitam, kurās mācīta šī nodaļa un līmenis; vai — uz apmācāmajām personām vērstu metožu gadījumā – paredzamajam vidējam apmācības pabeigšanas laikam un — mācību mērķiem, ko nosaka apmācības vajadzību analīze.
Kompetentā iestāde, apstiprinot kursu, novērtē jautājumu skaitu un līmeni.”; n) pievieno šādu 4.1. punkta j) apakšpunktu: “j) lai gan tiek pieņemts, ka mācību viela, uz kuru attiecas jautājumi, var būt tāda pati, MBT mācību programmas ietvaros izmantotos jautājumus neiekļauj kursa vai posmu eksāmenos.”; o) 5. un 6. punktu aizstāj ar šādiem: “5.
Tipa novērtēšanas standarts attiecībā uz 2. un 3. grupas gaisa kuģiem Tipa novērtēšanu attiecībā uz 2. vai 3. grupas gaisa kuģiem veic mācību organizācijas, kas ir attiecīgi apstiprinātas saskaņā ar IV pielikumu (147. daļa), vai kompetentā iestāde.
Šāda novērtēšana sastāv no praktiskā novērtējuma un mutiskā eksāmena un atbilst šādām prasībām: a) praktiskajā novērtējumā tiek noteikta kandidāta kompetence veikt tehniskās apkopes uzdevumus, kas attiecas uz konkrēto gaisa kuģa tipu; b) mutiskais eksāmens notiek, pamatojoties uz tādu priekšmetu paraugu, kuri ņemti no 3. punkta “Gaisa kuģa tipa apmācības standarts” norādītajā 3.1. punkta e) apakšpunkta līmenī; c) gan mutiskie eksāmeni, gan praktiskie novērtējumi nodrošina, ka tiek sasniegti šādi mērķi: 1) ar pārliecību pienācīgi apspriesties par gaisa kuģa tipu un tā sistēmām; 2) nodrošināt tehniskās apkopes, pārbaužu un rutīnas darba drošu veikšanu atbilstoši tehniskās apkopes rokasgrāmatai un citām attiecīgajām instrukcijām un uzdevumiem, kas attiecas uz gaisa kuģa tipu, piemēram, defektu novēršanu, remontus, regulēšanu, nomaiņu un nivelēšanu un, ja vajadzīgs, tādām darbības pārbaudēm kā dzinēja darbināšana utt.; 3) pareizi lietot visu tehnisko literatūru un gaisa kuģa dokumentāciju; 4) pareizi lietot speciālos instrumentus un testa aprīkojumu, demontēt un nomainīt sastāvdaļas un moduļus, kas attiecas uz tipu, ieskaitot ikvienu tehnisko apkopi bez sastāvdaļas noņemšanas; d) uz tipa novērtējumu attiecas šādi nosacījumi: 1) maksimālais katra eksāmena atkārtošanas mēģinājumu skaits ir trīs mēģinājumi 12 mēnešu periodā.
Pēc pirmā nesekmīgā mēģinājuma vienā komplektā tiek pieprasīts gaidīšanas laiks līdz 30 dienām, savukārt pēc otrā nesekmīgā mēģinājuma – 60 dienu gaidīšanas laiks.
Pieteikuma iesniedzējs tehniskās apkopes mācību organizācijai vai kompetentajai iestādei, kurai tas iesniedzis pieteikumu par eksamināciju, rakstiski apliecina pēdējo 12 mēnešu laikā veikto mēģinājumu skaitu un datumus un norāda tehniskās apkopes mācību organizāciju vai kompetento iestādi, kurā šie mēģinājumi notika.
Tehniskās apkopes mācību organizācija vai kompetentā iestāde ir atbildīga par attiecīgajos periodos veikto eksaminācijas mēģinājumu skaita pārbaudi;